**„Nacionālais profesionālās meistarības konkurss SkillsLatvia 2019”**

2019. gada 8. maijā 50 Krāslavas pilsētas skolu audzēkņi devās uz Rīgu, kur Valsts izglītības attīstības aģentūra Starptautiskajā izstāžu centrā Ķīpsalā organizēja nacionālo jauno profesionāļu meistarības konkursu “*SkillsLatvia 2019”*.

  Jauniešiem bija iespēja vērot jaunos profesionāļus, sacenšoties tādās nominācijās, kā piemēram, skatlogu dizains un noformēšana, tērpu dizains, frizieru darbi, restorānu serviss, smago spēkratu remonts un apkope, mobilā robotika u.c.

  Ieinteresēja “*Karjeras kafejnīca”* - vieta, kur interaktīvā veidā, izmantojot modernas tehnoloģijas un risinot interesantus uzdevumus, varēja uzzināt vairāk par darba tirgū nepieciešamajām prasmēm un izglītības iespējām.

Ko skolēni domā par šādu iespēju?

**Krāslavas pamatskolas** 8.kl. izglītojamie:

* “Es daudz ko zināju. Izmantojot čipus, var programmēt un izveidot kādu noderīgu lietu. Interesanti bija redzēt cilvēces nākotni, jo es jau esmu izvēlējies IT jomu.”
* “Man patika izstāde. Es uzzināju kā pārbauda iedzīvotāju pases uz Valsts robežas. Izstādē redzētā programmēšana atspoguļo manu nākotni un apstiprina manu profesijas izvēli – IT joma.”
* “Programmētāju stends man patika. Bet es gribēju redzēt arī savu izvēlēto profesiju – vilciena mašīnists.”

**Krāslavas Valsts ģimnāzijas** 9.-11.kl. izglītojamie:

* “Man patika policijas koledžas stends, jo es tur mācīšos.”
* “Es vēroju krāsotāja un dizainera darbu. Bet es domāju, ka tā pagaidām vēl nav mana izvēle.”
* “Man patika vērot izstādē vizāžista un friziera profesiju, bet es jau esmu izvēlējusies bērnudārza skolotājas profesiju.”
* “Izstādē redzēju daudz profesiju, bet kopumā izcēlās traktortehnika. Es jau esmu izvēlējies ķīmijas jomu.”

**Krāslavas Varavīksnes vidusskolas** 9.kl. izglītojamie:

* “Man patika aplūkot sejas vizāžista darbu, tomēr es mācīšos par frizieri.”
* “Man patika izmēģināt policista motociklu, bet es iešu mācīties par automehāniķi.”

Paldies SIA “Lapkovskis un dēls” par transporta pakalpojumiem.

Paldies visu trīs skolu administrācijai un pedagogiem par sadarbību brauciena organizēšanā. Paldies skolēnu vecākiem, jo tikai kopā mēs palīdzam mūsu jaunatnei izvēlēties savu ceļu tik dažādajā profesiju pasaulē.

*Konkurss “SkillsLatvia 2019” notiek projekta Nr.8.3.5.0/16/I/001 “Karjeras atbalsts vispārējās un profesionālās izglītības iestādēs” ietvaros.*

*Krāslavas pamatskolas pedagogs karjeras konsultants - Skaidrīte Gasperoviča*